Peurvuiañ pa darzh pe pa zislonk Eyjafjallajökull, e pad ar reuziad ezteurel mein-teuz un daou pe un tri bloaz. Lavarout a reer zoken e c'hallfe Katla e amezeg ober kemend-all da heul. Goulennataet ez eus bet ur c'helenner war ar c'heologiezh en deiz all war badelezh ar reuziad-mañ ha respontet en deus e c'hallfe ar barrad padout etre un devezh ha meur a vizvezh. Ma 'c'h eo gwir kemend-all, n'omp ket prest da dapout an nijerez diouzhtu-kaer da vont da veajiñ d'ar broioù pell. Evel-just hag evel kustum pa gomzer eus menezioù-tan ne vezer sur a netra ! N'it ket d'ober gwad fall neuze !